Kei Okami

sortzez,  japoniar medikua izan zen. Mendebaldeko unibertsitate batean medikuntza titulua lortu zuen lehen emakume japoniarra izan zen.

 Lehen urteak 
Keiko Okami, jaiotza-izena Nishida Keiko zuena, Aomori prefekturan jaio zen 1859an. Yokohamako Kyoritsu Nesken Eskolan graduatu zen 1878an, eta ondoren ingeleseko eskolak eman zituen Sakurai Nesken Eskolan. 25 urte zituela, Okami Senkichiro arte irakaslearekin  ezkondu zen. Ondoren, bikoteak AEBetara bidaiatu zuen.

 Prestakuntza medikoa 
Amerikan, Kei Okamik Woman's Medical College of Pensilvanian ikasi zuen, Eliza Presbiterianoko Emakumeen Atzerriko Misiolari Elkartearen laguntza jasoz. Lau urteko ikasketen ondoren, 1889an graduatu zen, Susan la Flesche Piccotterekin  batera. Horrela, Mendebaldeko unibertsitate batean mediku titulua lortu zuen lehen emakume japoniarra bihurtu zen.

 Karrera medikoa 
Japoniara itzuli ondoren, Kei Okamik Jikei Ospitalean (orain Jikei Unibertsitateko Medikuntza Fakultateko ospitalea)  lan egin zuen, Takaki Kanehiro doktoreak gonbidatuta. Gero, bere klinika propioa ireki zuen, Akasaka Tameike, Minaton, bere etxearen kanpoaldean .Kei Okamik ginekologian lan egin zuen eta tuberkulosia zuten pazienteak ere tratatu zituen.

Geroago, praktika itxi eta Shoei neskatoen eskolako zuzendariorde izan zen (Shoei neskatoen bigarren eta goi mailako eskolaren aurrekoa), bere koinatu Kiyomunek sortu zuena. 1897an, emakume gaixoentzako ospitale txiki bat ireki zuen, True andrearekin elkarlanean. Erizaintza eskola bat ere ezarri zuen lokal berean. Bederatzi urteren ostean itxi zuten ospitalea, oso gaixo gutxi baitzeuden, gehienak atzerriko predikariak. Ondoren, bularreko minbizi baten ondorioz hartu zuen erretiroa. Cristiana devota, misiolari lanetan parte hartu zuen Japonian, Japoniako ospitale handienetako batean erizainei anatomia irakasteaz gain.

 Erreferentziak 

 Kanpo estekak 

Kategoria:Aomori prefeturako pertsonak
Kategoria:Japoniako kristauak
Kategoria:Japoniako medikuak
Kategoria:XX. mendeko emakume japoniarrak
Kategoria:XIX. mendeko emakume japoniarrak
Kategoria:Emakume medikuak